Document ID: /roh_data/filtered/fineweb-2-filterrobots_roh.jsonl.gz/58044

Plant da 750 milliuns cunter la Svizra
- Dumengia, 15.3.2015, 10:57, actualisà a las 11:17
A la Svizra smanatscha in'accusaziun d'almain 750 milliuns francs. Dus burgais tircs rinfatschan a la Svizra d'avair bloccà e dà or a la Tirchia lur aur ed auters objects da valur.
Quai che cuntrafetschia a la cunvegna bilaterala per la protecziun d'investiziuns. L'uffizi federal per giustia ha confermà in rapport da la NZZ am Sonntag ch'aveva rapportà davart ils fatgs dal plant da milliuns.
Cunquai èsi ussa era cler pertge che la Svizra aveva tschertgà il schaner ina chanzlia d'advocats spezialisada sin proceduras internaziunalas.
RR novitads 12:00